ראש עיריית לוד, עו"ד יאיר רביבו פיטר היום עובדת עירייה לאחר שהגיבה על פוסט ברשת החברתית פייסבוק ובו איחלה למותם של עוד חיילים: "חחחחחח", כתבה העובדת והוסיפה סמיילי של חיילים, וכתבה "שירבו אמן".
"היום, בצעד נדיר, פיטרתי עובדת עירייה שהביעה גילוי שמחה על מותם של חיילי צה"ל ואף ייחלה למותם של נוספים", בישר ראש העיר.
"יש צומת בחיי איש ציבור שהוא אומר "די! נמאס!" והרגע הזה התגבש אצלי אתמול כשהראו לי את התגובה הנבזית והמרושעת בפייסבוק של עובדת העירייה העונה לשם איסרה גרא, מהישוב ג'ת שעובדת כפסיכולוגית באגף החינוך בעיריית לוד". כתבב ראש העיר.
ראש העיר מסביר כי היום תם העידן שבו ישנם אנשים המקבלים כסף מהמדינה ויוצאים נגדה: "אני יודע שאני הסנונית הראשונה לכך שאיש ציבור מגיב בחומרה על חוסר נאמנות למדינה, אבל אני מקווה שמהיום נפל דבר במדינת ישראל: נגמר העידן של יד אחת יונקת ומקבלת תלוש שכר מכובד הנושא את סמל המדינה או העירייה או החברה הציבורית ויד אחת בוגדת ומייחלת לתבוסתה של המדינה שהיא בעלת אותה הקופה הציבורית".
"אני עוד מצליח להבין את מכריי מהמגזר הערבי, שיש להם קרובי משפחה בעזה, ודואגים לשלומם, ככל שהם חפים מפשע ובלתי מעורבים בפשעים הנוראים של החמאס. אבל כשאזרח ישראלי שמח על מותם של חיילנו הקדושים, שחרפו נפשם על הגנת המולדת על מנת שלא יירו פה עוד טילים שמתעופפים על יהודים וערבים כאחד, לכך לא נוכל להשלים!". הוסיף ראש העיר.
ראש העיר ביקש מעוקביו לשתף את הנכתב בכדי שאישי ציבור אחרים ינקטו באותו הצעד: "אני מבקש לשתף את הפוסט הזה שיגיע לכל איש ציבור, מנהל בשירות הציבורי ולכל בעל חברה שיאזור אומץ ויפסיק את העסקתם של הבוגדים החיים בתוכנו".
למה אנו צריכים לשלם את משכורתה במיסים שגובים מאיתנו?
לא מבין איך לא עשו זאת מזמן לזועבי זחאלקה ודומיהם שחדשות לבקרים פועלים ומתבטאים כנגד המדינה ולטובת אויביה, ויורקים לבאר שהם שותים ממנה.
כל הכבוד לראש עיריית לוד!
כולם צריכים ללמוד ממך.
כל הכבוד!! יישר כח!!
שיירבו אנשים כמותך !!
למה ציפינו - מה אנחנו טיפשים או תמימים - זה ידוע שהם לטובת המחבלים והחמס הארורים.
בימים האחרונים הופצו כמה וכמה ידיעות על אנשים מלומדים, כדוגמת רופא בהדסה עין כרם, ועוד מנהלת שירות בסלקום שכתבו על כך שהם שמחים על הרג החיילים וחבל שלא עוד.
צריך לפטר אותם באותו רגע, כמו ראש העיר לוד שלא היסס.
כל הכבוד לך, כולם צריכים ללמוד ממך.